Tegin jõulude sigina-sagina vahele natuke ka muud nokitsemist. Nimelt leidsin Novaluxist sellised mõnusad mahukad kruusid. Salvrätikud olid kunagi  ammu Hortesest ostetud. Kokkuvõttes tulid päris romantilised kruusid.    Nii ja kuidas ma neid siis teen...    Salvakast tuleb välja lõigata motiiv, alumised salvakakihid eemaldan ja kasutan ainult pealmist, mustriga kihti. Asetan selle tassile, taldrikule, või hoopis näiteks laastujupile ja lakin üle. Mina kasutan selleks Marabu Aqua Klarlack´i. Lakin keskelt servade poole ja kui ka mõni kortsuke jääb pildile sisse, pole sellest minu meelest midagi hullu. Tassid kannatavad käsitsipesu  (nõudepesumasina kohta kahjuks öelda ei tea) ja ka mikrolaineahju.